वित्तमंत्री ने कहा कि निवेश संबंधी प्रक्रियाओं के‍ लिए ऑनलाइन व्यवस्था होगी. उद्योगों के विकास के लिए निवेश को बढ़ावा दिया जाएगा. औद्योगिक विकास के लिए हर संभव मदद देंगे. सिंहस्थ के दौरान पानी की कमी नहीं आने दी जाएगी. मंत्री जयंत मलैया ने बजट भाषण में कहा कि खरगोन में फूड पार्क विकसित किया जा रहा है. रक्षा क्षेत्र में प्रदेश में निवेश की विशेष व्यवस्था की गई है. शिक्षा क्षेत्र में प्रदेश में 2448 करोड़ रुपए खर्च होंगे. वित्तमंत्री ने धार में सीमेंट प्लांट खोलने की घोषणा भी की. आचार्य विद्यासागर दुग्ध योजना शुरू करने की भी घोषणा की गई.